### Beslutning

Sagens behandling blev udsat i byrådets møde den 26. februar 2020.

**Beslutningsforslag fra Børne- og ungebyrådet**

Klima og bæredygtighed er et område der fylder mere og mere i børn og unges liv og bevidsthed. Ikke mindst fordi de er meget opmærksomme på vigtigheden af at sikre en bæredygtig fremtid. Netop dette vil flere grønne områder i [adresse] være med til at sikre. Det er vigtigt for miljøet, for klimaet, for biodiversiteten og, i sidste ende, for borgerne i [adresse], at byen bliver grønnere. Det vil gavne, at borgernes bevidsthed om klima og bæredygtighed bliver udvidet, hvilket et grønnere bybillede i [adresse] vil være med til at fremme.

Desuden vil grønnere områder i byen være med til at gøre [adresse] til en endnu mere attraktiv by for de nuværende og fremtidige borgere. I Kommuneplanen 2017 står der, at vi skal sikre de grønne områder i den tætte by. Børne-og ungebyrådets vision for fremtidens [adresse] er en grønnere og klimavenlig by, hvor der er plads til fællesskab. Vi håber, at vi med dette forslag om flere grønne områder i byen kan sikre, at opfyldelsen af dette ønske ikke vil ligge for langt ude i fremtiden.

Det er vigtigt at fastholde fokus på at få flere grønne områder i [adresse]. Derfor fremsætter Børne-og ungebyrådet et forslag, der skal være med til at sikre, at [adresse] bliver en kommune, hvor miljøet og den grønne dagsorden kommer endnu mere i fokus i bybilledet og i borgernes bevidsthed.

Forslag:

1) En ny grøn park på pladsen ved den nuværende rutebilstation.

2) Vi skal stille krav til parker og grønne områder i kommunen, så de fungerer som grønne samlingssteder.

Motivation af punkt 1:

En flytning af rutebilstationen i [adresse], som ligger placeret ved [adresse] og [adresse], har i flere år været emne for debat i kommunen. Vi mener, at en flytning af denne vil skabe mulighed for et grønt område i banegårdskvarteret, som vil være til gavn for byens borgere og for bymiljøet. [adresse] skal være en foregangskommune, når det kommer til klima og bæredygtighed. Ved at skabe et grønt område på pladsen ved den nuværende rutebilstation sikres fokus på dette i den tætte midtby. Det vil også skabe et grønt område i forlængelse af gågaden og [adresse], som kan benyttes som et fællesareal for byens borgere og agere bindeled mellem bydele. Det er vores opfattelse, at et grønt område her spiller godt sammen med visionerne for banegårdskvarteret.

I ønsket om flere grønne områder i [adresse], lægger vi unge især vægt på at disse områder skal være med til at styrke bylivet og være et sted, hvor man som borger har lyst til at opholde sig. Vi ved, at unge efterspørger flere af disse områder i byen, og derfor vil Børne-og ungebyrådet gerne stille sig til rådighed i drøftelsen om planlægningen af et grønt område ved rutebilstationen.

Motivation af punkt 2:

Børne-og ungebyrådet oplever, at den grønne dagsorden og de grønne områder i [adresse] har stor betydning for byens unge. Derfor er det ikke blot vigtigt, at kommunen i fremtiden har større fokus på at udvikle og skabe disse områder, men også at stille krav til, hvad de grønne områder bør indeholde.

Det er vigtigt, at de grønne områder tænkes som samlingssteder, og at de derfor indeholder f.eks. borde, bænke og skraldespande, så områderne vil blive brugt af borgerne, samt flere træer og buske, som skal være med til at sikre biodiversiteten i byen. Derudover ønskes det, at der skabes områder i parkerne med fokus på leg og andre aktiviteter, som vil give børn og unge grund til at benytte området. Dette kan være i form af aktivitetsbaner eller legepladser. På denne måde sikres det ikke blot, at der skabes grønne oaser i den tætte midtby, men også at naturen bliver et brugbart samlingspunkt for byens borgere.

Derfor opfordrer Børne-og ungebyrådet, Byrådet i [adresse] til at stille krav om samt afsætte ressourcer til at fremtidige parker og grønne områder i byen skal indrettes med tanke på at de skal fungere som grønne samlingssteder for byens borgere. Vi stiller os gerne til rådighed for udvalget der skal drøfte krav til kvaliteten i parker og grønne områder, så børn og unges inputs sikres i drøftelserne.

### Sagens forløb

05-02-2020 [adresse]
Sagens behandling blev udsat i byrådets møde den 5. februar 2020.
 26-02-2020 [adresse]
Sagens behandling blev udsat i byrådets møde den 26. februar 2020.
 11-03-2020 Aarhus Byråd

Sagerne 8 og 15 blev behandlet sammen.

Vedrørende At 1: Forvaltningen vil i sit videre arbejde med udviklingen af området, se på mulighederne for at etablere et grønt område, evt. midlertidigt.

Dansk Folkepartis byrådsgruppe kunne ikke tiltræde At 1.

At 2 blev vedtaget.